ผมไปใช้บริการทางเพศมา ก่อนมีเพศสัมพนธ์ใช้นิ้วสอดใส่จากนั้นแกะถุงยางแล้วนำมือที่สอดใส่ถุงยางเสี่ยงติดเชื้อไหมครับ เพิ่มเติมหลังจากนั้นสองวันมีตุ่มคล้ายสิวที่อวัยวะเพศหนึ่งตุ่มบริเวณโคนตรงถุงยางพอดี อยากทราบว่าเกี่ยวข้องกับอะไรครับ
สวัสดีค่ะ ตุ่มคล้ายสิวที่อวัยวะเพศชายดังกล่าวมา อาจจะมีสาเหตุมาจาก ตุ่มจากโรคติดต่อทางเพศสัมพันธ์ต่างๆเช่น เริมอวัยวะเพศ หูดหงอนไก่ หูดข้าวสุก หนองใน แผลริมอ่อน แผลซิฟิลิซ หรือไม่เกี่ยวกับโรคติดต่อทางเพศสัมพันธ์เช่นเป็น ตุ่มจากต่อมไขมันอักเสบ การติดเชื้อแบคทีเรียหรือเชื้อราที่เยื่อบุอวัยวะเพศจากความอับชื้น เป็นต้นดังนั้นแนะนำสังเกตอาการ ใช้น้ำเปล่าสะอาดล้างภายนอก ไม่แกะเกาบริเวณที่เป็น และงดการมีเพศสัมพันธ์ไปก่อน หากตอนมีเพศสัมพันธ์ใส่ถุงยางอนามัย โอกาสติดโรคติดต่อทางเพศสัมพันธ์ต่างๆมีได้น้อย แต่ก็ยังเกิดได้ หากสารคัดหลั่งของอีกฝ่ายมาโดนที่อวัยวะเพศหลังถอดถุงยางควรไปพบแพทย์เพื่อตรวจเพิ่มเติมให้ได้การวินิจฉัย และตรวจคัดกรองโรคติดต่อทางเพศสัมพันธ์ทั้งทางเลือดและปัสสาวะ หากมีเชื้อใดๆ ควรได้รับการรักษาด้วยยาฆ่าเชื้ออย่างเหมาะสมต่อไป